Na podlagi 18. člena Statuta Občine Tržič (Uradni list RS, 19/1 in 74/15) in 5. člena Odloka o cestno prometni ureditvi v Občini Tržič (Uradni list RS, št. 90/21) je Občinski svet Občine Tržič na \_\_\_. seji dne \_\_\_ 2022 sprejel

**SKLEP**

**o javnih parkirnih površinah na območju občine Tržič, kjer se plačuje parkirnina**

1. člen

S tem sklepom se določijo:

* javne parkirne površine, kjer se plačuje parkirnina,
* čas, v katerem se plačuje parkirnina,
* višina parkirnine,
* višina takse za izdajo posameznih vrst dovolilnic in parkirnih abonmajev in
* območja upravičencev do abonmajev.

1. člen

Parkirnina se plačuje na naslednjih javnih parkirnih površinah:

1. Mestno jedro:

* parkirišče A - Zdravstveni dom,
* parkirišče B - Za Mošenikom,
* parkirišče C - Tržnica,
* parkirišče D – Cankarjeva cesta.

1. Turistične točke:

* parkirišče Gorenjska plaža,
* parkirišče Ljubelj,
* parkirišče Dovžanova soteska – info točka,
* parkirišče Dovžanova soteska – geološki steber,
* parkirišče Dovžanova soteska – plezališče.

1. člen

Parkirnina v mestnem jedru se plačuje v času od 7.00 do 16.00 uro od ponedeljka do petka, razen na parkirišču B – Za Mošenikom, kjer se parkirnina plačuje v času od 7.00 do 24.00 ure od ponedeljka do petka.

Parkirnina na turističnih točkah se plačuje v času od 00:00 do 24:00 ure od ponedeljka do nedelje.

1. člen

*Cenik plačilnih načinov v mestnem jedru:*

NA PARKIRIŠČIH A, B, C, D

|  |  |
| --- | --- |
| **Parkiranje na plačljivih parkiriščih** | **Cena v EUR z DDV** |
| Sprotno plačevanje parkirnine | 0,40 / uro  1 ura brezplačna |
| Parkirna dovolilnica | 20,00 / mesečna  200,00 / letna |
| Parkirni abonma za stanovalce | 75,00 / letna |
| Dovolilnica za redno dostavo | 10,00 / letna |
| Letna parkirna dovolilnica za rezervirana parkirna mesta | 175,00 / letna |

1. člen

Območje upravičencev do abonmajev za stanovalce na parkiriščih iz 1. točke 2. člena tega sklepa je prikazano na karti, ki je priloga tega sklepa.

Na posameznem parkirišču se lahko izda omejeno število parkirnih abonmajev, in sicer:

* 53 na parkirišču A - Zdravstveni dom,
* 43 za parkirišče B - Za Mošenikom,
* 45 za parkirišče C -Tržnica,
* 18 parkirišče D – Cankarjeva cesta.

1. člen

*Cenik plačljivih načinov na turističnih točkah:*

PARKIRIŠČE GORENJSKA PLAŽA

|  |  |
| --- | --- |
| **Parkiranje na plačljivih parkiriščih** | **Cena v EUR z DDV** |
| Osebna vozila | 1,00 / dan |
| Avtodomi | 7,00 / dan |

PARKIRIŠČE LJUBELJ

|  |  |
| --- | --- |
| **Parkiranje na plačljivih parkiriščih** | **Cena v EUR z DDV** |
| Osebna vozila | 3,00 / dan |
| Avtodomi in kombinirana vozila | 7,00 / dan |
| Avtobusi | 12,00 / dan |
| Parkirna dovolilnica za osebna vozila | 20,00 / letna |

PARKIRIŠČE DOVŽANOVA SOTESKA – INFO TOČKA, GEOLOŠKI STEBER, PLEZALIŠČE

|  |  |
| --- | --- |
| **Parkiranje na plačljivih parkiriščih** | **Cena v EUR z DDV** |
| Osebna vozila | Prve tri ure za vsako začeto uro po 1,00,  vsaka naslednja začeta ura  2,00 / uro |
| Avtodomi in kombinirana vozila | Prve tri ure za vsako začeto uro po 2,00,  vsaka naslednja začeta ura  4,00 / uro |
| Parkirna dovolilnica za osebna vozila | 40,00 / letna |

1. člen

Z uveljavitvijo tega sklepa preneha veljatiSklep o javnih parkirnih površinah na območju občine Tržič, kjer se plačuje parkirnina (Ur. l. RS, št. 105/2021).

1. člen

Ta sklep začne veljati naslednji dan po objavi v Uradnem listu Republike Slovenije.

Sklep se v delu, ki se nanaša na plačljivo javno površino – parkirišče D – Cankarjeva cesta, začne uporabljati, ko bo za to površino vzpostavljena ustrezna prometna signalizacija, predvidoma v roku 1 meseca po objavi sklepa v Uradnem listu RS oziroma najkasneje s 1. 7. 2022.

|  |  |
| --- | --- |
| Številka: 007-0003/2021 |  |
| Tržič, dne \_\_\_\_\_\_\_ |  |

|  |  |
| --- | --- |
|  | Mag. Borut Sajovic, |
|  | ŽUPAN |

Priloga 1: Območje upravičencev do abonmajev za stanovalce